**ΘΕΜΑ: Πρακτικό ελέγχου εγγυητικών επιστολών**

Ημ/νία υποβολής ***23/03/2023***

**Ερώτηση :**

*Στη διακήρυξη του διαγωνισμού αναφέρεται:*

*¨Η Επιτροπή Διαγωνισμού:*

*…………., ii) Ελέγχει εάν προσκομίστηκαν οι απαιτούμενες πρωτότυπες εγγυητικές επιστολές συμμετοχής σύμφωνα με την παρ. 3.5 περ. β του άρθρου 3 της παρούσας. Η προσφορά οικονομικού φορέα που παρέλειψε είτε να προσκομίσει την απαιτούμενη πρωτότυπη εγγύηση συμμετοχής, σε περίπτωση υποβολής έγχαρτης εγγύησης συμμετοχής, είτε να υποβάλει την απαιτούμενη εγγύηση ηλεκτρονικής έκδοσης στον οικείο ηλεκτρονικό (υπό)-φάκελο μέχρι την καταληκτική ημερομηνία υποβολής των προσφορών, απορρίπτεται ως απαράδεκτη, μετά από γνώμη της Επιτροπής Διαγωνισμού, η οποία συντάσσει πρακτικό, στο οποίο περιλαμβάνονται τα αποτελέσματα του ανωτέρω ελέγχου και υποβάλλει στον Αναθέτοντα Φορέα το σχετικό ηλεκτρονικό αρχείο, ως “εσωτερικό”, μέσω της λειτουργίας “επικοινωνία” του υποσυστήματος, προς έγκριση για τη λήψη απόφασης απόρριψης της προσφοράς, σύμφωνα με την παρ. 1 του άρθρου 72 του ν. 4412/2016.*

*Μετά την έκδοση της απόφασης έγκρισης του ανωτέρω πρακτικού για την απόρριψη της προσφοράς, ο Αναθέτων Φορέας κοινοποιεί την απόφαση σε όλους τους προσφέροντες. Η απόφαση απόρριψης της προσφοράς εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της παρούσας διαδικασίας.* Σε περίπτωση που όλες οι εγγυητικές επιστολές είναι δεκτές, πάλι κάνουμε πρακτικό ελέγχου εγγυητικών επιστολών το οποίο εγκρίνει η αναθέτουσα αρχή?

**Απάντηση:**

Δεν αποτελεί ξεχωριστό Πρακτικό. Είναι μέρος του Πρακτικού Ι (1ο στάδιο - μετά την αποσφράγιση προσφορών). Εάν οι εγγυητικές γίνονται όλες δεκτές, απλά θα αναγραφεί στο Πρακτικό Ι. (Απλή αναφορά).